ISRAEL-RAPORTTI EUROOPAN PARLAMENTISTA
EU:n komission toimet
Hei ja tervetuloa ohjelman pariin.
Olemme taas Euroopan parlamentissa EU:n sydämessä.
Tänään keskustelemme Euroopan komission suunnitelmista -
kahden koordinaattorin nimittämiseksi. Toinen kitkisi antisemitismiä -
ja toinen muslimivihaa. Lopettaisiko se vihanpidon Euroopassa?
Toisena aiheenamme on siirtolais-/pakolaiskriisi, -
jota on kuvailtu suurimmaksi pakolais- kriisiksi sitten toisen maailmansodan.
Vieraanani ovat Hannu Takkula, eurokansanedustaja Suomesta, -
Tomas Sandell, ECI:n perustaja ja johtaja, -
ja Paolo Casaca, entinen eurokansanedustaja Portugalista -
ja Lähi-idän asiantuntija. Tervetuloa kaikille!
Aloitan Hannusta.
Euroopan parlamentissa on nyt syys―talvikausi.
Minkä asioiden parissa nyt työskentelette?
Olen kansainvälisen kaupan valiokunnan jäsen.
Olin poissa parlamentista kymmenen kuukautta, -
mutta keväällä Olli Rehn päätti palata Suomen politiikkaan.
Nyt hän toimii Suomen elinkeinoministerinä.
Sain tilaisuuden palata Euroopan parlamenttiin.
Työskentelin täällä kymmenen vuotta. Olin poissa kymmenen kuukautta.
Päätehtäväni on toimia kansainvälisen kaupan valiokunnassa.
Olen pysyvä esittelijä Venäjän, Azerbaidžanin, Armenian, Georgian -
ja Moldovan asioissa.
Seuraan myös Maailman kauppajärjestö WTO:n työtä.
Kuulun Euroopan parlamentin WTO-delegaatioon.
Viime viikolla olin Genevessä. Siellä oli julkinen foorumi.
Vuoden lopussa meillä on ministerikonferenssi Nairobissa.
Olen varajäsen maatalouden ja maa- seudun kehittämisen valiokunnassa, -
aluekehitysvaliokunnassa -
sekä kulttuuri- ja koulutusvaliokunnassa.
Toimin aiemminkin kymmenen vuotta kulttuuri- ja koulutusvaliokunnassa.
On ilo olla täällä taas. Olen iloinen uusista tehtävistä, -
erityisesti kansainvälisen kaupan alalla.
Seuraavat kuukaudet vaikuttavat kiireisiltä. - Totta. Kiire on jo nyt.
Paolo, kiva, että olette taas ohjelmassa -
tuomassa asiantuntemusta Lähi-idän asioissa.
Olette tuottanut uuden julkaisun "Syyria: murtakaa hiljaisuuden muuri".
Tekijänä ARC Humankind. Voisitteko kertoa julkaisusta?
Mielelläni. Korjaan Hannun puheenvuorosta erään asian.
Euroopan parlamentilla oli tilaisuus saada teidät takaisin eikä päinvastoin.
Olette suuri mies, suuri Israelin ystävä.
Olette ihminen, joka uskoo humaaniu- teen ja humanitaarisiin periaatteisiin.
Täällä todella kaivataan teidänkaltaisianne. Olen iloinen, -
että olette taas täällä. - Kiitos, Paolo.
"Syyria: murtakaa hiljaisuuden muuri" on aloite, -
jonka käynnistin yhteistyökumppanien kanssa jo viime vuonna.
Tämä on neljäs julkaisu.
Sen tarkoitus on korostaa -
ensinnäkin tietenkin valtaisaa humanitaarista ongelmaa.
Toiseksi tarkoituksena on tuoda esiin -
ratkaisevan tärkeää geopoliittista peliä, -
joka on käynnissä Lähi-idässä ja jonka keskus on Syyria.
Näemme nyt kehitystä, joka oli melko selvä joitakin vuosia sitten, -
mutta joka yhtäkkiä tuli ensikertaa televisioihin -
pääosin erään kuolemantapauksen jälkeen, kuvien jälkeen.
Valitettavasti tuhansia pakolaisia on kuollut kaikkina näinä vuosina.
Mutta pikkupoika Aylan Kurdin tapaus -
muutti näkemyksiämme asiaan.
Tietysti ajattelen, -
että Angela Merkel on oikeassa -
asettamalla humanitaariset periaatteet etusijalle.
Minusta hän on ehdottomasti johdonmukainen.
Kiitän häntä siitä.
Mutta emme voi lopettaa siihen.
Kaikkien ihmisten, kun he näkevät muut ihmiset hädässä, -
täytyy ojentaa auttava kätensä.
Mutta toiseksi täytyy ymmärtää, mitä on meneillään -
ja miten kohdata ja tehdä uudenlaista politiikkaa.
Ymmärrän, että sitä käsitellään kohta. - Aivan. Olin juuri sanomassa.
Tomas, teillä oli menestyksekäs kesä.
Olette erityisesti tehnyt hienoa työtä YK:ssa ja saanut YK:n tunnustamaan -
juutalaisen jom kippurin eli sovituspäivän.
Voitteko kuvailla kampanjaa ja sen merkitystä Israelille ja juutalaisille?
Kiitos, Simon. On hyvä saada teidät takaisin ohjelmaan.
On aikaa siitä, kun olemme olleet kaikki täällä yhdessä. Se on aina ilo.
Totta. Palasimme YK:sta -
yleiskokouksen korkean tason neuvotteluista.
Siitä on nyt kolmisen viikkoa.
Kuten olen kertonut aiemmin, meillä on ollut kampanja, -
jossa olemme vaatineet YK:ta tunnustamaan jom kippurin -
juutalaisena juhlapäivänä -
samalla tavalla kuin YK tunnustaa kristittyjen ja muslimien juhlapäivät.
Tänä vuonna teimme jotakin poikkeuksellista.
Juutalaisessa perinteessä on seremonia, jota kutsutaan tashlichiksi.
Se liittyy juutalaiseen uuteenvuoteen, rosh hashanaan.
Siinä uusi vuosi aloitetaan puhdistau- tumalla symbolisesti synneistä -
heittämällä leivänpalasia jokeen.
Se voi kuulostaa hieman omituiselta, kun sitä kuvailee näin, -
mutta YK:ssa tapahtumaamme osallistui noin 150 ihmistä.
Se oli historian ensimmäinen tashlich-tapahtuma YK:ssa.
Edustettuna oli noin 50 YK-jäsen- maata pääosin lähettilästasolla.
Myös pääsihteeri Ban Ki-moon osallistui tapahtumaan.
Tapahtumalla oli ainakin kahdenlaista merkitystä.
Ensimmäinen on se, että ihmiset haluavat symbolisesti tunnustaa -
vajavuudet henkilökohtaisessa elämässä, maissamme -
ja eritoten YK:ssa järjestönä.
Toinen, tärkeämpi seikka on se, että kansakunnat -
halusivat tulla kunnioittamaan Israelia ja juutalaista perinnettä -
osallistumisellaan.
Osallistujat eivät kaikki olleet Israel-mielisiä.
Oli monia, joita pitäisimme vihamielisinä Israelia kohtaan.
Se todistaa näkökohdan, -
jota olemme korostaneet YK:ssa kulttuuridiplomatian foorumin kautta.
Olemme yrittäneet selittää Israelia uudella tavalla, -
pehmeän diplomatian keinoin. Yritämme kääntää asioita ympäri.
Emme puhu siitä, pitääkö antisemitismiä suvaita vai ei, -
vaan juhlimme sitä, mitä olemme saaneet juutalaisilta, -
ja juutalaisten juhlapäivien yleismaailmallista sanomaa.
Olemme huomanneet, -
että juutalais-kristillisen perinnön ystäviä on YK:ssa paljon enemmän -
kuin aluksi luulisikaan.
Sen varaan voi rakentaa, kun kokoaa Israelin-ystäviä.
Iloitsimme tapahtumasta. Seremoniaa johti rabbi Schneier.
Seisoin Ban Ki-moonin ja muiden rinnalla -
ja heitin syntini East Riveriin. Nyt on hyvä olo.
Hyvä juttu. New York on siis puhdistettu. Hienoa.
Hannu, ensimmäinen vakava teemamme tänään on, -
että Euroopan komissio on päättänyt nimittää koordinaattorit -
taistelemaan antisemitismin ja muslimivihan nousua vastaan.
Olette johtaneet taistelua urheasti ja rohkeasti jo yli vuosikymmenen ajan -
antisemitismiä vastaan Euroopan parlamentissa.
Mitä ajattelette tällaisten koordinaattorien nimittämisestä?
Tarkoittaako se, että viha, jota Euroopassa näemme, vähenee?
Ensinnäkin on hyvin tärkeää, -
että komissio tunnustaa ongelman ja nostaa sen esiin.
Se aina auttaa, ainakin toivon niin.
Meidän pitää muistaa, -
että Euroopan unionin arvot ja EU:n perusta -
on rakennettu holokaustin tuhkien päälle.
On tärkeää varmistaa, että 70 vuoden takaiset tapahtumat eivät enää toistu.
Rauhanomaisten uskontojen pitäisi kyetä toimimaan -
Euroopassa ilman häirintää ja muukalaisvihan pelkoa.
Toivottavasti nimitykset rohkaisevat ja johtavat siihen, -
että 70 vuoden takaiset tapahtumat eivät enää ikinä toistu.
Että muistamme ne.
Tomas, olitte komission kutsumana symposiumissa, -
jossa ilmoitettiin kahden koordinaattorin nimittämisestä.
Lehdistötiedotteessanne toitte esiin tärkeän seikan, jota tulee tähdentää: -
"Sionismi on ratkaisu antisemitismiin."
Onko teistä tärkeää erotella antisionismi ja antisemitismi -
ja niiden välinen yhteys?
Totta. Minut oli kutsuttu ECI:n edustajana tähän konferenssiin.
Tarkennan, ettemme puhu komissaa- reista vaan koordinaattoreista, -
jotka pyrkivät kitkemään antisemitismiä ja muslimivihaa.
On muutamia seikkoja. Ensinnäkin: liian vähän, liian myöhään.
Olemme pyytäneet jo vuosien ajan, ja te kaksi olette tehneet samoin, -
että Euroopan komissio nimittäisi erityislähettilään, -
jonka tehtävänä olisi kitkeä antisemitismiä.
Se on vähintä, mitä Euroopan komissio voi tehdä -
näyttääkseen maailmalle, että se ottaa asian vakavasti.
Pyyntömme ei saanut vastakaikua.
Toinen seikka: nyt komissio on lopulta päättänyt nimittää koordinaattorin.
En oikein ymmärrä rinnastusta muslimivihaan.
En väitä, etteikö Euroopassa esiintyisi muslimivihaa, -
koska sitä on. On muitakin rasismin muotoja.
Mutta uskon komission lähettävän väärän signaalin yhteisöille, -
kun se asettaa nämä kaksi ryhmää aina rinnakkain.
Asian voisi kaunistelematta ilmaista niinkin, -
että kun tapahtuu seuraava terroriteko juutalaisia kohtaan, -
komissio järjestää taas konferenssin muslimivihan vastaisesta taistelusta.
Asiassa on jotakin eriskummallista ja järjetöntä.
Nostimme asian esiin myös konferenssissa.
Sanoimme, että antisemitismiä tulee käsitellä erityisenä uhkana -
juutalaisyhteisöille.
Euroopassa on nähtävillä selvästi kaksi kehityssuuntaa.
Olemme puhuneet niistä. Yksi ihmisryhmä muuttaa pois Euroopasta.
Toinen ihmisryhmä muuttaa Eurooppaan.
Näitä kahta asiaa ei voi laittaa samalle viivalle.
Jos muslimiviha olisi suurin uhka, -
ihmiset eivät pakenisi islamilaisista valtioista Eurooppaan, -
jos se olisi suurin uhka, joka meitä kohtaa.
Mutta vanhat juutalaisyhteisöt, -
jotka tulivat Eurooppaan jo ennen Kristuksen syntymää, -
lähtevät Euroopasta, ja se on todellinen ongelma.
Siitä pitäisi pystyä puhumaan asian oikeilla nimillä.
Olin pettynyt. En taputtanut käsiäni, kun asiasta ilmoitettiin.
Meidän täytyy uutterasti nostaa asiaa uudelleen esiin heidän kanssaan.
Mainitsen lyhyesti kolmannen seikan.
Minusta komissio on ottanut muutaman askeleen taaksepäin -
antisemitismin vastaisessa taistelussa.
Vuonna 2003 nähtiin ensimmäinen antisemitistisen väkivallan kasvu -
Euroopassa, toinen intifada.
Romano Prodi, joka tuolloin oli Euroopan komission puhemies, -
kutsui koolle hätäkokouksen taistelemaan antisemitismiä vastaan.
Silloin asiaan ei liitetty muunlaisia ongelmia asian legitimoimiseksi.
Nykyään ei voi puhua antisemitismistä -
tekemättä siitä poliittisesti hyväksyttävää.
Viimeisimpänä mainitsisin vielä antisemitismin määritelmän.
EU laati sen vuosina 2003―04.
Tuolloin määritelmä sisälsi -
maininnan suhteettomasta Israeliin kohdistuvasta arvostelusta.
Antisionismi rinnastettiin antisemitismiin. Selvä määritelmä.
Nyt tämä maininta on poistettu Euroopan komission internetsivulta.
Kehityssuuntaukset eivät ole rohkaisevia.
Paolo, kommentti teiltä.
EU:n täytyy kaikin keinoin suojella muslimiyhteisöjä äärioikeiston iskuilta.
Mutta muslimivihan ongelmaa ei voi verrata antisemitismin ongelmaan.
Moskeijat eivät tarvitse aseistettuja vartijoita suojakseen.
Juutalaiset sen sijaan pelkäävät tuoda esiin juutalaista identiteettiään -
antisemitististen iskujen pelossa.
Eikö tämä ole harhautusta ja vääränlaista poliittista korrektiutta?
Uskon niin. Tomas jo toi esiin -
tärkeimmän, tarpeellisen selvityksen aiheesta.
Antisemitismi on ilmiselvästi jotakin, -
jota ei voi asettaa samalle tasolle muslimivihan kanssa.
Toiseksi emme voi sivuuttaa sitä, -
että islamistit ja itse asiassa muslimivastaiset ihmiset ja ryhmät -
ovat käyttäneet väärin tätä muslimivihan käsitettä.
Se ovat sillä yrittäneet vakuuttaa ja muovata yleistä mielipidettä, -
että meidän pitää kunnioittaa heidän fanaattista versiotaan islamista -
ja ettei maltillista islamin muotoa tule pitää islamilaisena.
Käsite on hyvin kyseenalainen.
Sen ohella ajattelen, että kaikenlaista syrjintää ja rasismia vastaan -
tulisi taistella.
Eurooppa ei ole erillinen saareke irrallaan muusta maailmasta.
Minusta tuntuu oudolta, että tehdään tällainen erityistoimenpide, -
kun Välimeren toisella puolella, naapurustossamme, -
kristittyjä murhataan tuhansittain uskonsa takia.
Ja eräs toinen tragedia on suhteellisesti vielä suurempi.
Se on jesidien kohtalo.
Nykyään jesidit on paljon pienempi yhteisö, -
sillä ääri-islamilaiset ovat vainonneet sitä paljon historian aikana.
Jesideille ei ole suotu minkäänlaisia oikeuksia.
Heitä on murhattu, kidutettu, orjuutettu, myyty kuin karjaa, -
ja tämä on äärimmäinen rasismin muoto.
Onneksi on olemassa ohjelma, joka on käynnissä.
Ohjelmasta on paljolti kiittäminen Angela Merkeliä.
Ohjelmassa annetaan hoitoa tuhannelle jesidille.
500 on jo saapunut Saksaan. Vielä tulee 500 lisää.
Nämä jesidit ovat orjuutuksen vakavasti traumatisoimia.
Tämä on valtaisa kysymys ja ongelma. Siihen pitää tarttua.
Antisemitismin lisäksi on ollut paljon muitakin hyökkäyksiä, -
joita islamilaiset fanaatikot ovat tehneet.
Ne ovat kohdistuneet esimerkiksi ihmisiin, -
joilla katsotaan olevan erilainen seksuaalinen suuntautuminen.
Samaten kurdeihin. Valtaosa kurdeista on muslimeja, -
mutta fanaatikot eivät pidä heitä hyvinä muslimeina, -
koska he ovat kansalaisuudeltaan kurdeja. Entä sitten nämä?
Euroopan unionilla ei ole mitään sanottavaa.
Näyttää kuin toimenpiteellä vain yritettäisiin lepytellä -
islamistisia ekstremistejä. Se on erittäin valitettavaa.
On tietenkin kunnioitettava kaikkia -
rotuun, uskontoon ja muihin seikkoihin katsomatta.
Siitä ei ole epäilystäkään.
Muslimia, joka on normaali ja suvaitsevainen -
ja joka harjoittaa uskontoaan, -
täytyy suojella. Siitä ei ole epäilystäkään.
Jatketaan toiseen aiheeseemme, Euroopan siirtolais-/pakolaiskriisiin.
Voisitteko taustoittaa asiaa hieman?
Sitä on kuvailtu pahimmaksi pakolais- ongelmaksi sitten maailmansotien.
Taustoittaisitteko sitä?
Täytyy sanoa selvästi, mitä tapahtui.
Herra Erdogan ja Turkki ovat tarjonneet suojan -
miljoonille syyrialaisille ja monille muille, -
kuten irakilaisille ja iranilaisille.
Tavallisesti he pakenevat Turkin kautta.
Mukana on myös afganistanilaisia ja muita.
Erdogan päätti lähettää Euroopalle viestin.
Turkki päätti olla hetken valvomatta rajojaan -
osoittaakseen Euroopalle, mitä voisi olla tapahtumassa.
Tämä oli nykyinen kriisi. Se on ollut olemassa jo pitkään.
Irakissa tilanne ei ollut juurikaan erilainen.
Olin siinä mukana suoraan ollessani Euroopan parlamentin jäsen.
Tämä kriisi on tarkalleen Erdoganin viesti. Se tehosi niin kuin hän toivoi.
Hänethän otettiin sitten vastaan Euroopassa hyvin ystävällisesti.
Kukaan ei sanonut: "Turkin toimet kurdeja vastaan ovat kestämättömät.
Kantanne Syyrian tilanteeseen ja islamilaisiin fanaatikkoihin -
on kaukana selvästä."
Hän sai miljoonia.
Tietysti Euroopan olisi pitänyt tukea Turkkia ja muita jo kauan sitten.
Siitä ei ole epäilystäkään.
Kysymys on, että Eurooppa, joka reagoi vain tällaisiin manöövereihin, -
ei lähetä oikeanlaista viestiä Lähi-idälle.
Meidän pitäisi antaa viesti periaatteiden pohjalta, -
selvien periaatteiden, joita sovellettaisiin paineista huolimatta.
Kiitos. Ikävä kyllä ohjelma-aikaa on jäljellä enää neljä minuuttia.
Kommentti Hannulta. Kristityt pakolaiset kärsivät -
ja Lähi-idän kristityt ovat etnisen puhdistuksen partaalla.
Eikö Euroopan pitäisi ottaa enemmän kristittyjä pakolaisia, -
joilla on samat arvot kuin eurooppalaisilla?
Pitäisi. Olen huomannut tämän asian, jota en täysin ymmärrä.
Näyttää siltä, että jos sanoo jotakin -
tarpeesta suojella vainottuja kristittyjä, -
ihmiset moittivat, että olet luokitellut ihmisiä väärin uskonnon perusteella.
Mutta jos sanoo jotakin päinvastaista, jotakin muslimeista, se käy kyllä.
Minusta tämä on hyvin tärkeä aihe.
Tiedämme, että kristittyjen on paljon helpompi sopeutua yhteiskuntaamme-
ja elää yhteiskunnassamme, koska heillä on samat arvot.
He ymmärtävät samoin demokratian, uskonnonvapauden, -
ihmisoikeudet ja muut.
Ja tietysti kristittynä koen, ettei meidän pidä unohtaa -
kristittyjä veljiämme ja sisariamme.
Joka tapauksessa, yksi asia, jonka vielä tahtoisin lisätä, on, -
että muslimimaat katsovat hyvin tarkkaan, -
ottavatko he sunneja vai šiioja.
Tietysti meidän pitää olla viisaita ja auttaa kaikkia avuntarvitsijoita.
Mutta emme tietenkään voi sysätä kristittyjä syrjään.
Meidän pitää ottaa heitäkin. Se on paljon helpompaa Euroopalle.
Tomas, asiaa on tarkasteltu paljon mediassa kesän aikana.
Euroopan pakolaiskriisiä on verrattu -
juutalaislasten siirtoon Saksasta Englantiin 1930-luvulla.
Voiko niitä verrata?
Palaisin vielä taaksepäin hieman vastatakseni edelliseen kysymykseen.
Otetaanpa esimerkiksi Australia.
Kyse on siitä, miten kysymys asetetaan.
Lähi-idässä on kärsimystä.
Australian edellinen pääministeri Tony Abbott sanoi, -
että Australian pitää ottaa kaikkein haavoittuvimmat, -
ne, jotka todennäköisimmin joutuvat vainotuksi ja tapetuksi -
identiteettinsä takia.
Jokainen voi tarkistaa tilastoista, mikä ryhmä se on.
Meidän ei tarvitse olla varovaisia lausuessamme, -
että velvollisuutemme on auttaa erityisesti kristittyjä, -
koska kukaan muukaan ei heitä auta -
ja kansainväliset järjestöt ohittavat heidät täysin, -
myös Punainen risti/puolikuu. Se ei auta muunuskoisia.
Se on sen poliittinen linjaus.
Kristityt pelkäävät hakeutua YK:n pakolaisleireille, -
koska he tietävät, että heitä häiritään ja vainotaan niissä.
Kun otetaan huomioon nämä tekijät ja verrataan -
äveriäitä Persianlahden maita ja niiden reaktiota, -
mielestäni meidän eurooppalaisten pitäisi ehdottomasti -
ottaa enemmän näitä haavoittuvimpia.
Hyvät herrat, kiitos, että olitte mukana ohjelmassa.
Keskustelimme kahdesta Eurooppaan vaikuttavasta aiheesta.
Kiitos, että katsoitte ohjelmaa EU:n sydämestä Euroopan parlamentista.
Suomennos: Marianne Tenetz